
Esselamu alejkum ve rahmetullahi ve berekatuh, je li ispravan prijevod “Vidljivi i Nevidljivi”


“On je Prvi i Posljednji, i Vidljivi i ***[Nevidljivi](https://pitajucene.com/kategorija-pitanja/gajb-nevidljivo/ "Pretraži pitanja o nevidljivom")***; i On zna sve!” Hadid, 3


* 
* 
* 
* 
* 
* 
* 

 
Da li je ispravan prijevod “Vidljivi i Nevidljivi” u trećem ajetu sure Hadid?

Alejkumuselam.  

Jeste ispravan, ali nije potpun.  

***[Značenje](https://pitajucene.com/search/zna%C4%8Denje/questions/ "Pretraži pitanja o značenjima")*** Allahovog imena Ez-Zahir, jeste kako kaže Taberi: “On je iznad svega, a sve je ispod Njega i ništa nema iznad Njega.” A može da znači i Onaj koji nadvladava sve. Ez-Zahir, kako kaže Ševkani, znači Onaj čije je postojanje jasno i vidljivo putem jasnih dokaza, što bi značilo da je On Vidljivi, u smislu da svi mogu vidjeti dokaze Njegovog postojanja. Taj ajet pojasnio je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, u dovi koju je učio: “Ti si El-Evvel, prije Tebe nema niko. Ti si El-Ahir, poslije Tebe niko. Ti si Ez-Zahir, iznad Tebe nema niko i Ti si El-Batin, i između Tebe i toga da sve znaš, ne može se ništa ispriječiti.” (Muslim, br. 2713.).  

Imam Ševkani u svome tefsiru navodi da je:  

Ez-Zahir je Onaj Koji je iznad svega i nadvisuje ga ili Onaj na čije postojanje ukazuju jasni dokazi.  

El-Batin je Onaj koji zna skriveno, ono što je unutarnje, a također, može značiti i Onaj koji je skriven od pogleda i razum se ne može zamisliti.  

Nakon toga kaže: “Ovako je ova imena protumačio Poslanik, sallallahu alejhi ve sellem, i obaveza nam je tako to i prihvatiti.”  

Također, imam Taberi spominje i drugo značenje za ime El-Batin: Onaj koji je blizu, ništa nije bliže od Njega.


